ອົງ​ການອົ​ບ​ພະ​ຍົບ ສ​ປ​ຊ ກ່າວ​ວ່າ ມີຫຼາຍກວ່າ 70 ລ້ານ​ຄົນ ອົບ​ພະ​ຍົບ​ຫລົບ​ໜີ ຍ້ອນ​ໄພ​ສົງ​ຄາມ ​ແລະ​ການຖື​ກ​ປະຫັດປະຫານ
ຜູ້​ຄົນສ່ວນ​ໃຫຍ່ ຖືກ​ບັງ​ຄັບ​ໃຫ້​ຫ​​ລົບ​ໜີ​ ອອກ​ຈາກ​ບ້ານ​ເກີດ​ເມືອງນອນ ແລະ​ຫວັງ​ທີ່​ຈະ​ກັບ​ຄືນ​ໄປ ແມ່ນ​ແຕ່​ພວກ​ທີ່​ໄດ້​ໃຊ້​ເວ​ລາ​ເກືອບ​ວ່າ​ທັງ​ຊີ​ວິດ​ ຂອງ​ເຂົາເຈົ້າ ຢູ່ໃນ​​ສູນ​ອົບ​ພະ​ຍົບ​ກໍ​ຕາມ ເຊັ່ນ​ຊາວ​ປາ​ແລັ​ສ​ໄຕ​ນ໌ ໃນ​ຈໍ​ແດນ.
ອົງການອົບພະຍົບສະຫະປະຊາຊາດ ຫຼື UNHCR ກ່າວວ່າ ມີປະມານ 71 ລ້ານຄົນ ໃນທົ່ວໂລກ ພວມຂາດທີ່ຢູ່ອາໄສ ຍ້ອນໄພສົງຄາມ ຖືກປະຫັດປະຫານ ແລະຄວາມ ຂັດແຍ້ງກັນ ໃນລາຍງານສະລັບໃໝ່ ໃນວັນພຸດມື້ນີ້ ກ່ອນໜ້າ ວັນອົບພະຍົບໂລກ ຫຼື World Refugee Day ໃນວັນທີ 20 ມິຖຸນາ ມື້ອື່ນ, ອົງການ UNHCR ກ່າວວ່າ ນີ້ແມ່ນລະດັບທີ່ສູງທີ່ສຸດ ນັບຕັ້ງແຕ່ ອົງການດັ່ງກ່າວ ໄດ້ສ້າງຕັ້ງຂຶ້ນມາ ເກືອບເມື່ອ 70 ປີ ກ່ອນ ຊລາຕິກາ ໂຮກ ນັກຂ່າວ ວີໂອເອ ມີລາຍງານເພີ້ມຕື່ມ ຊຶ່ງວັນນະສອນ ຈະນຳລາຍລະອຽດ ມາສະເໜີທ່ານ ໃນອັນດັບຕໍ່ໄປ ມີຜູ້ຄົນຫຼາຍກວ່າ 300,000 ຄົນ ທີ່ໄດ້ໜີພ່າຍຈາກຄວາມຮຸນແຮງເຂັ່ນຂ້າຍ້ອນເຊື້ອ ຊາດເຜົ່າພັນ ຈາກທາງພາກຕາເວັນອອກສຽງເໜືອຂອງສາທາລະນະລັດ ຄອງໂກ ນັບຕັ້ງແຕ່ ຕົ້ນເດືອນມິຖຸນາ ເປັນຕົ້ນມາ ເຈົ້າໜ້າທີ່ຂອງອົງການສະຫະປະຊາຊາດ ກ່າວວ່າ ມີຜູ້ຄົນຫຼາຍກວ່າ 160 ຄົນ ໄດ້ຖືກສັງຫານ ໃນທີ່ນັ້ນ ລະຫວ່າງປະຊາຄົມ ພວກກະສິກອນແລະພວກລ້ຽງສັດ ພຽງແຕ່ໃນສັບປະດາຜ່ານມານີ້ເອງ ໂຄສົກຂອງອົງການ UNHCR ທ່ານນາງ Babar Baloch ກ່າວວ່າ ຜູ້ຄົນສ່ວນໃຫຍ່ ຖືກບັງຄັບໃຫ້ອົບພະຍົບລົບໜີອອກຈາກບ້ານເກີດເມືອງນອນ ແລະຫວັງວ່າຈະໄດ້ກັບຄືນໄປ ແມ່ນແຕ່ພວກທີ່ໄດ້ໃຊ້ເວລາເກືອບວ່າທັງໝົດຊີວິດ ຂອງພວກເຂົາ ຢູ່ໃນສູນອົບພະຍົບກໍຕາມ ເຊັ່ນຊາວປາແລັສໄຕນ໌ ໃນຈໍແດນນັ້ນ ອົບພະຍົບຊາວ ປາແລັສໄຕນ໌ ຜູ້ນຶ່ງ ທ້າວ Mohammed Diabກ່າວວ່າ ແຕ່ວ່າ ຈຳນວນພວກຊາວອົບພະຍົບພວກນີ້ ຊຶ່ງຖືວ່າມີຈຳນວນໜ້ອຍ ແລະມີວິກິດການ ອັນໃໝ່ ໃນການເຂັ່ນຂ້າ ການປະຫັດປະຫານ ອາຊະຍາກຳ ແລະການລະເມີດສິດທິ ມະນຸດ ໄດ້ສ້າງຄື້ນຟອງໃໝ່ສຳລັບພວກອົບພະຍົບ ຈຳນວນພວກຜູ້ຄົນທີ່ອົບພະຍົບ ລົບໜີ ໃນທົ່ວໂລກ ຊຶ່ງກໍມີປະມານເທົ່າກັບປະຊາກອນຂອງປະເທດຝຣັ່ງ ສ່ວນໃຫຍ່ ແມ່ນໄປຈາກອັຟການິສຖານ, ຊີເຣຍ, ຊູດານໃຕ້, ມຽນມາ ແລະໂຊມາເລຍ ທ່ານນາງ Ninette Kelley ກ່າວວ່າ ທ່ານນາງ Kelley ແມ່ນຜູ້ອຳນວຍການຂອງອົງການ UNHCR ໃນຫ້ອງການທີ່ ນະຄອນນິວຢອກ ທ່ານນາງໄດ້ບອກວີໂອເອວ່າ ການປະຫັດປະຫານຊົນກຸ່ມນ້ອຍ ໃນບາງປະເທດ ເຊັ່ນເອທິໂອເປຍ ແລະກາມາລູນ ທີ່ຍັງຜົນໃຫ້ມີການອົບພະຍົບລົບໜີ ພາຍໃນປະເທດ ຊ້ຳແລ້ວຊ້ຳອີກ, ແຕ່ວ່າ ບາງວິກິດການອັນໃໝ່ນີ້ ໄດ້ມີຂຶ້ນໃນຫວ່າງ ມໍ່ໆມານີ້ ທ່ານນາງ Kelley ກ່າວວ່າ ທ່ານນາງ Kelley ໄດ້ກ່າວວ່າ ໃນໂຄລອມເບຍ ປັດຈຸບັນນີ້ ໄດ້ມີຜູ້ຄົນ 1 ລ້ານ 3 ແສນ ຄົນ ໄດ້ລົງທະບຽນຈາກເວນີຊູເອລາ ແລະເປຣູ ມີປະມານ 800,000 ຄົນ ເທີກີ ເລບານອນ ແລະຈໍແດນ ແມ່ນມີຊາວອົບພະຍົບຊີເຣຍ ຫຼາຍທີ່ສຸດ ບາງປະເທດ ແມ່ນໄດ້ຮັບເອົາພວກອົບພະຍົບຕ່າງຊາດ ໃນຂະນະທີ່ ພວກເຂົາເຈົ້າ ຈະມີການປະຫັດປະຫານພາຍໃນ ຂອງປະຊາຊົນໃນທ້ອງຖິ່ນຢູ່ກໍຕາມ ທ່ານນາງ Kelley ກ່າວວ່າ ອົບພະຍົບລົບໜີບ້ານເກີດເມືອງນອນຂອງພວກເຂົາເຈົ້າ ນັ້ນ ແມ່ນພຽງທາງເລືກສຸດທ້າຍ ຕອນທີ່ພວກເຂົາເຈົ້າຢ້ານກົວເພື່ອລອດຊີວິດ ແລະນີ້ ທ່ານນາງກ່າວວ່າ ແມ່ນເຫດຜົນຂອງການອົບພະຍົບ ຢ່າງຫຼວງຫຼາຍ ໃນອາເມຣິກາກາງ ຕາມຊາຍແດນສະຫະລັດ ແລະເມັກຊິໂກ ທ່ານນາງ Kelley ກ່າວວ່າ ລາຍງານສະບັບນຶ່ງຂອງອົງການສະຫະປະຊາຊາດ ໄດ້ຊຸກຍູ້ໃຫ້ປະຊາຄົມນາໆຊາດ ລົງທຶນເຂົ້າໃນການເສດຖະກິດ ແລະຄວາມປອດໄພຂອງພວກປະເທດທັງຫລາຍ ທີ່ຜູ້ຄົນ ຖືກບັງຄັບໃຫ້ອົບພະຍົບລົບໜີໄປ Babar Baloch, UNHCR Spokesperson Ninette Kelley, UNHCR New York Ninette Kelley, UNHCR New York Ninette Kelley, UNHCR New York